Linkin Park
Linkin Park (LP, LIИKIИ PARK) on alternatiivroki (varem nu metal'i) ansambel, mis pärineb USA-st Los Angelesest. Linkin Park alustas tegevust aastal 1996, kuid siis ei kandnud bänd veel Linkin Parki nime. Bänd sai laiemalt tuntuks aastal 2000, kui nad avaldasid albumi "Hybrid Theory", mida on müüdud üle 25 miljoni eksemplari. Pärast "Hybrid Theory" edu veetis Linkin Park pikema aja Ameerika Ühendriikides tuuritades. 2003. aasta märtsis ilmus Linkin Parki teine album "Meteora". Album müüs esimesel nädalal üle 800 000 koopia. Bänd alustas tööd oma kolmanda albumi jaoks aastal 2006, albumit aitas produtseerida Rick Rubin. Bändi kolmas album "Minutes to Midnight" ilmus 2007. aasta mais. Linkin Parki laulja Chester Bennington tegi 20. juulil 2017 enesetapu.